
Kasutuslubade väljastamine

1. ASJAOLUD JA MENETLUSE KÄIK

Narva Linnavalitsusele laekusid 15.05.2014 läbivaatamiseks Peterburi mnt 2 rekonstrueeritud Narva lossipargi ning purskkaevu kasutuslubade taotlused (linnavalitsuse dokumendiregistris nr 4815) koos riigilõivu maksekorraldusega. 

Kasutusloa taotluse esitatud ehitamise tehniline dokumentatsioon on läbi vaadatud ning dokumentides avastatud puuduste kohta on 20.05.2014 saadetud kiri (linnavalitsuse dokumendiregistris nr 1-16/4815).
Elektriohutusseaduse § 11 kohane nõuetekohasuse tunnistus nr TKU1312120-3 elektripaigaldise kohta on väljastatud 20.12.2013.

Ehitusseaduse § 33 lõike 4, majandus- ja kommunikatsiooniministri 26.11.2002 määruse nr 11 „Ehitise ülevaatuse kord“ § 4 kohaselt on 26.05.2014 korraldatud rekonstrueeritud Narva lossipargi ning purskkaevu ehitusseaduse kohane ülevaatus. Ülevaatusel on avastatud, et munakivitee on kohati vajunud, osa kive on terava küljega pööratud sõiduteele, vuugid kivide vahel on liiga suured, muru kohati puudub, kuivanud põõsad on eemaldamata, muruplatsil kohati on jäänud kivid ja killustik, pollarid on paigaldamata, puuduvad käsipuud, ehitusprojektis on tehtud mõned muudatused, mida projekteerija pole kooskõlastanud jne. Avastatud puuduste nimekiri on antud üle ehitusettevõtja esindajale. 04.06.2014 Narva muuseum  esitas Arhitektuuri- ja Linnaplaneerimise Ametile garantiikirja puuduste likvideerimisest (linnavalitsuse dokumendiregistris nr 1-12.2/5665). 
Korduvad ülevaatused toimusid 28.05.2014; 03.06.2014; 09.06.2014; 04.07.2014. Korduvatel ülevaatustel on sedastatud, et avastatud puudused järgjärgult kõrvaldatakse. Kuivanud põõsad on vahetatud, killustik ja kivid on murult korjatud, pollarid ja käsipuud on paigaldatud jne. Munakiviteel on vahetatud välja teravate äärtega kivid, kohati vajunud kivid on tõstetud, vuukidest üleliigne vuukidetäide kruusasõelmed  on puhastatud. Kuid munakivitee jätkuvalt näeb välja liiga laiavuugiline. Kahjuks ehitusjärelevalve osakonnal varem pole olnud kokkupuutumist munakiviteede ehitamisega. Visuaalsel ülevaatusel jääb mulje, et vuugid peaksid olema kitsamad. Ehitusettevõtja suuliselt seletas, et kavandatud lossipargi ehitusprojektis munakiviteel laiad vuugid on paratamatud, kuna ehitusprojekti kohaselt lossipargi munakivitee konstruktsioon on projekteeritud tavalisest munakivist, aga mitte klompmunakivist ning tavalise munakivi kuju on alt tunduvalt laiem, kui ülemises osas. Vähendada vuukide laiust ei ole võimalik, sest kivid on paigaldatud laiema, mitteväljapaistva osaga üksteise vastu. 09.07.2014 ehitusjärelevalve juhataja koos ehitusettevõtja esindajaga käisid lossipargis mõõtmas paigaldatud munakivitelgede/keskpunktide kaugusi. Kui läbimõõduga 150-250 mm munakivid olid kõige laiema osaga paigaldatud üksteise vastu, siis väljapaistvate munakivide osa keskpunktist kuni kõrvalasuva munakivi väljapaistva osa keskpunktini kaugus ei pea ületama 250 mm. Mõõtmised on tehtud valikuliselt kohtades, mis tundusid kõige laiemate vuukidega, ning kõrvalasuvate kivide keskpunktide vahed olid 200 kuni 230 mm. See tähendab, et munakivid kõige laiemas kohas on tõepoolest paigaldatud üksteise vastu. 
Ehitusseaduse ning teeseaduse ja muudes normatiivaktides nõuded munakiviteeehitamisele puuduvad. Ehitusseaduse § 3 lõike 1 kohaselt ehitis (antud juhul munakivitee) peab olema projekteeritud ja ehitatud hea ehitustava ning ehitamist ja ehitusprojekti käsitlevate õigusaktide kohaselt ega või tekitada ohtu inimese elule, tervisele või varale või keskkonnale. Ehitatud munakivitee ei tekita ohtu inimestele ega keskkonnale. 
Ehitustööde käigus on munakivitee konstruktsioonis tellija soovil tehtud muudatused: tee aluseks kasutati killustikku fraktsiooni 8/64 asemel fraktsiooniga 0-32, vuukide täitmiseks on kasutatud tsement-liiva asemel kruusasõelmeid, munakivitee kivide suurust 130-160 mm on muudetud 150-250 mm vastu, mis on fikseeritud 01.08.2013 toimunud ehituskoosoleku protokolli nr 10 punktis nr 10 „Tagamaks graniitkillustikust ja munakivi teede aluse stabiilsust kooskõlastati alus purustatud kruusaga 0-32. Munakivist teede kivid 150…250 mm, vuugid täita purustatud kruusa seguga 0-4 mm“. Omanikujärelevalve kooskõlastas loetletud muudatused. Kõik ehitustööde käigus tehtud ehitusprojekti muudatused on projekteerija kooskõlastanud pärast lossipargi külastamist 11.06.2014.  
13.06.2014 ehitusettevõtja tagastas parandatud dokumentatsiooni koos ehitise ülevaatuse aktiga (linnavalitsuse dokumendiregistris nr 1-16/6027).

Ülevaatusse kaasatud SA Narva Muuseumi juhataja ja projektijuht, Narva Linnavalitsuse Arhitektuuri- ja Linnaplaneerimise Ameti peaarhitekt, muinsuskaitse vaneminspektor, linnakeskkonna osakonna juhataja, linnaaednik, kultuuriosakonna esindaja, omanikujärelevalve esindaja, ehitusettevõtja esindaja pädevad isikud ehitise ülevaatuse aktil kinnitasid oma allkirjadega, et teostatud ehitustööd vastavad nõuetele ning kasutusloa väljastamiseks takistusi ei ole.

2.   ÕIGUSLIKUD ALUSED

2.1. Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS

Väljastada Peterburi mnt 2 rekonstrueeritud Narva lossipargile ning purskkaevule kasutusload.

4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

